b"\n_START_ARTICLE_\nHistories e conquestes dels Reys de Arago e Comtes de Barcelona\n_START_SECTION_\nL'obra\n_START_PARAGRAPH_\nL'obra \xc3\xa9s una reivindicaci\xc3\xb3 del paper de l'aristocr\xc3\xa0cia militar enfront de la monarquia absoluta, i en s\xc3\xb3n caracter\xc3\xadstiques les llargues llistes de la noblesa aragonesa, valenciana i catalana que particip\xc3\xa0 en les empreses b\xc3\xa8l\xc2\xb7liques, sobretot mar\xc3\xadtimes, de la corona d'Arag\xc3\xb3. Aix\xc3\xad mateix, les genealogies de llinatges nobles, en especial les refer\xc3\xa8ncies al llinatge Pin\xc3\xb3s, i les precisions sobre Sic\xc3\xadlia entre els anys 1390 i 1416._NEWLINE_Aix\xc3\xad mateix, l'obra recull diverses llegendes de la corona d'Arag\xc3\xb3, com ara la llegenda de Galceran de Pin\xc3\xb3s o el rescat de les cent donzelles, miracle atribu\xc3\xaft a sant Esteve. Aix\xc3\xad, el 1431, un advocat que representava el gremi de fabricants d'eines de Barcelona va arribar a Bag\xc3\xa0 per obtenir c\xc3\xb2pia del document que autentificava el miracle realitzat per sant Esteve a Galceran II de Pin\xc3\xb3s. En una sessi\xc3\xb3 realitzada davant de notari, l'advocat recoll\xc3\xad el testimoni de diversos prohoms de Bag\xc3\xa0, i figurava entre aquests el de moss\xc3\xa8n Pere Tomic. Aix\xc3\xad mateix, moss\xc3\xa8n Pere Tomic recoll\xc3\xad altres llegendes, com l'anomenada llegenda dels camperols covards, en qu\xc3\xa8 la covardia de la pagesia davant dels musulmans en justifica la seva servitud a l'aristocr\xc3\xa0cia militar catalana."